Nuorten alkoholin­käyttö pienenee, mutta vanhempien ikäluokkien kasvaa.

Heikki Arikka muisteli nuoruutensa alkoholikulttuuria. Hänen poikansa Bruno kuuluu sukupolveen, joka ei juuri alkoholia käytä.­

Kun Heikki Arikka 1980-luvun loppupuolella oli 14, kuten poikansa Bruno Arikka nyt, Omppupomppuna tunnettu Marlin Helmeilevä Omenaviini virtasi. Kotibileissä tai discossa lähes kaikki joivat, tai niin ainakin kuului maanantaisin koulussa väittää.

”Mitä paremmat juomistarinat, sitä korkeammalle rankingissa oli”, nyt 46-vuotias Arikka muistelee.